Beauvais
Store norske leksikon,Geografi,Verdens geografi,Europa,Frankrikes geografi
Beauvais er en by i Frankrike, i regionen Hauts-de-France, hovedstad i departementet Oise, 65 kilometer nordvest for Paris. Byen har 56 254 innbyggere (2017).
Det er kjemisk industri i byen, ellers tekstilindustri med til dels lange tradisjoner (tepper, kniplinger med mer).Den praktfulle, gotiske katedralen Saint-Pierre ble påbegynt 1247, men er ufullført. Den er kjent for sine glassmalerier og portaler. Kirken Basse-Oeuvre fra 800-tallet er inkorporert i katedralen.Beauvais var bellovakenes hovedstad; den fikk navnet Caesaromagnus etter Cæsars erobring 52 fvt., senere Bellovacis. Den gamle bydelen ble sterkt ødelagt under andre verdenskrig. Les mer i Store norske leksikon Frankrike Frankrikes geografi Frankrikes historie